Document ID: 32013D0797

DECIZIA DE PUNERE ÎN APLICARE A CONSILIULUI
din 16 decembrie 2013
de punere în aplicare a Regulamentului (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit
(2013/797/UE)
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 291 alineatul (2),
având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 26 alineatul (3),
întrucât:
(1)
La 15 octombrie 2013, Consiliul a adoptat Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit.
(2)
Planificarea și executarea atribuțiilor conferite BCE ar trebui asumate în întregime de un organism intern format din președintele și vicepreședintele acestuia și patru reprezentanți ai BCE, precum și din câte un reprezentant al autorității naționale competente din fiecare stat membru participant („Consiliul de supraveghere”).
(3)
Consiliul de supraveghere ar trebui să fie un organism esențial în executarea atribuțiilor de supraveghere de către BCE, atribuții care, până acum, au fost întotdeauna în mâinile autorităților naționale competente. Din acest motiv, Consiliului ar trebui să i se confere competența de a adopta o decizie de punere în aplicare pentru numirea, inter alia, a președintelui Consiliului de supraveghere.
(4)
În conformitate cu articolul 26 alineatul (3) din regulamentul sus-menționat, după audierea Consiliului de supraveghere, la 22 noiembrie BCE a prezentat Parlamentului European, spre aprobare, o propunere de numire a președintelui Consiliului de supraveghere. Parlamentul European a aprobat această propunere la 11 decembrie.
(5)
Ulterior, la 11 decembrie 2013, BCE a prezentat Consiliului o propunere de numire a președintelui Consiliului de supraveghere,
ADOPTĂ PREZENTA DECIZIE:
Articolul 1
Se numește dna Danièle NOUY în funcția de președinte al Consiliului de supraveghere al Băncii Centrale Europene.
Articolul 2
Prezenta decizie intră în vigoare la data publicării în Jurnalul Oficial al Uniunii Europene.
Adoptată la Bruxelles, 16 decembrie 2013.

Labels: 3
10
2
15